Missie Japan » Blog Archive » Nuusflits – 3 Junie 2022
Pinkster het ons opnuut daaraan herinner … of jy nou naby aan 80 trek (en soos Moses verras word by die brandende bos), of skaars 'n tiener geword het (soos Samuel in die tempel) … bly oop en verwonderd oor God se roeping in jou lewe en sy onstuitbare genade in klein en groot gebeure.
Daarom hierdie kort nuusflits – wat eerder die foto's self die stories laat vertel – van waarmee ons besig was die afgelope paar weke. As jy onlangs van ons nuus gemis het, lees gerus hieronder verder!
Basketbal met KRTS studente
KRTS Retreat Dag Opening
Vriende van Tokushima kuier aan huis
Seuns saam met JD Schickerling
Interkerklike Post-Corona Lesing @ KRTS
Ons het begin met 'n nuwe fase van bediening in ons plaaslike gemeente (RCJ Kita Kobe), saam met 'n nuwe leraarspaar, (ds.) Hajime en sy vrou Yuko Nishibori, met hulle seun Hikari. Carina se rol in die kinderbediening hier brei uit. Dank saam met ons die Here daarvoor en vra asb. vir Sy leiding vir wat voorlê.
Ons daaglikse werk – ek wat klasgee by die kweekskool, betrokke is by verskeie gemeentes en leraars, ekstra navorsing doen in Missiologie; Carina se voltydse tuisonderrig van ons 4 kinders met verskeie ander (Japannese) studies en werk – dit verg baie energie en wysheid.
'n Belangrike Missie Japan vergadering – Dinsdag 7 Junie 11h00 SA tyd – saam met RCJ Shikoku se kerkleiers oor die pad van samewerking vorentoe.